Tantárgyi tematika és félévi követelményrendszer

**MMA8004L Szakmódszertan IV.**

**(Dr. Antal Attila)**

**Féléves tematika:**

1. Konzultáció: Módszertani műhelyek, műhelymunkák alternatív módszeres eljárások megismertetése. A hagyományos csoportmunka és az interaktív, reflektív tanulási technikák. A legfontosabb pedagógiai-módszertani szakfolyóiratok bemutatása.
2. Konzultáció: Az értő olvasás segítésének lehetőségei a középiskolai irodalomórán. Olvasási, szövegértési feladatok. A művészi szövegek tolmácsolása: a kifejező előadás. A tanuló felkészítése versmondó versenyre. Kánonok és értelmezési eljárások. Szilágyi Domokos: Héjjasfalva felé – Egy vers, többféle megközelítés.
3. Konzultáció: A kooperatív tanulás lehetőségei Shakespeare: Vízkereszt vagy amit akartok című drámájának értelmezése során. (Minden hallgató tervez 3 kooperatív technikát, s ezekről beszámol.) Zárthelyi dolgozat írása.

….

**A foglalkozásokon történő részvétel:**

* A gyakorlati foglalkozásokon a részvétel kötelező. A félévi hiányzás megengedhető mértéke részidős képzésben a tantárgy konzultációs óraszámának egyharmada. Ennek túllépése esetén a félév nem értékelhető (TVSz 8.§ 1.).

**Félévi követelmény: gyakorlati jegy**

**Az értékelés módja, ütemezése:** A gyakorlati jegy megszerzésének feltétele: aktív részvétel a konzultációkon, házi dolgozat (esszé) beadása (határidő: április 15.), eredményes zárthelyi dolgozat írása az utolsó konzultáción.

**A félévközi ellenőrzések követelményei: A sikeres dolgozat megírásához a konzultáción elhangzottak s a következő tanulmányok ismerete szükséges:**

Juhász Valéria: A versmondás metodikájához I.-II. (Módszertani Közlemények, 2006/3-4.); Jobbágyné András Katalin – Pála Károly – Cserhalmi Zsuzsa – Spira Veronika: Szilágyi Domokos: Héjjasfalva felé. Egy vers – többféle megközelítés (In: Irodalomtanítás II. Szerk: Sipos Lajos. Pauz Kiadó, 1994.).

**Az érdemjegy kialakításának módja:**

Az érdemjegy meghatározására vonatkozó értékelési rend a következő. A gyakorlati jegy kiszámítása a félév során szerzett részjegyek átlaga alapján történik egyszerű kerekítéssel. (5 tizedre végződő átlag esetén a jegyek súlyozása az oktató mérlegelése alapján történik.) Ha a félévi részjegyek közül bármelyik elégtelen, azaz nem javította a hallgató, akkor a gyakorlati jegy is elégtelen. Az elégtelen részjegyek javítására a félév során egyszer van lehetőség. A részjegyek javításának módját és idejét az oktató határozza meg, a hallgatóval egyeztetve. Gyakorlati jeggyel (félévközi jeggyel) záruló számonkérés esetén tantárgyfelvételenként kétszer kísérelhető meg az eredményes teljesítés.